6. Hasartmängu korraldamisel kaughasartmänguna peab mängu  korraldaja tagama:  1) meetmed  punktis 1  nimetatud vanusest nooremate isikute mängimisvõimaluse välistamiseks;  2) iga mängija registreerimise, tuvastades mängija isiku, vanuse ja elukoha (riigi ja linna);  3) arvepidamise iga mängija tehtud panuste ja talle makstud võitude kohta;  4) võitude väljamaksmise üksnes samale arvelduskontole, millelt mängija on teinud makse hasartmängus panuste tegemiseks;  5) järelevalveametnikele takistamatu  juurdepääsu hasartmängu korraldamiseks kasutatavale mänguinventarile;  6) meetmed õnnemängu mängimise piirangutega isikute nimekirja kantud inimeste takistamiseks  ( hasartmänguseaduse  § 39  lg 6).  6.1 Mängija isikusamasuse ja vanuse tuvastamiseks ning mängija autentimiseks soovitab Maksu- ja Tolliamet kasutada Sertifitseerimiskeskuse (ID-kaardi, mobiil-ID) või panga ( pangalingi kaudu ) autentimise teenuseid.